Nakhon Pathom er trolig Thailands eldste by, og grunnlagt før hinduperioden, antakelig tidlig på 500-tallet eller tidligere. Her finner vi tempelanlegget Phra Pathom Chedi fra 500-tallet, da byen inngikk i Dvaravati-kulturen. Tempelet har verdens høyeste buddhistiske tårn [chedi] med en høyde på 127 meter. Tempelanlegget er et betydelig buddhistisk senter og en stor attraksjon for turisme og pilegrimsreiser.